Dansen var viktig for henne. Mens hun studerte ved Tegneskolen var hun noen år elev av danseren Gerd Kjølaas og sa selv at hadde hun hatt muligheter, ville hun ha blitt danser. Hun var spesielt interessert i moderne fridans, eller karakterdans, som ga henne verdifulle impulser til malingen. Hun studerte dans for «å kunne overføre sin viten om rytme og bevegelse til sin egen kunstart».